# Kup Község Német Nemzetiségi Önkormányzat Képviselő-testülete

**8595 Kup Fő utca 76.**

Szám: Pk/31-6/2023.

## **J E G Y Z Ő K Ö N Y V**

### **Készült:** Kup Község Német Nemzetiségi Önkormányzat Képviselő-testületének 2023. április 27-én 10.00 órától tartott üléséről.

**Ülés helye:** Községi Könyvtár

8595 Kup Fő utca 90.

**Jelen vannak**: Varga Éva Teréz elnök

Kurali Beatrix elnökhelyettes

Tomojzerné Bartalos Ibolya képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Varga Éva Teréz elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az ülést megnyitotta.

Tanácskozási joggal volt jelen: Kissné Szántó Mária jegyző

**A következő napirend megtárgyalását javasolta a meghívóban foglaltak szerint:**

(Meghívó a jkv. 2. melléklete)

1. A Vadrózsa Német Nemzetiségi Óvoda kirándulásának támogatása
2. Óvodai évzáró programjának támogatása
3. Az Önkormányzat 2023. évi falunapi program támogatása
4. Vegyes ügyek

A testület a javasolt napirenddel vita nélkül egyetértett, más napirendre javaslat nem volt.

## **NAPIREND TÁRGYALÁSA**

**1./ A Vadrózsa Német Nemzetiségi Óvoda kirándulásának támogatása**

**Előadó: Varga Éva Teréz elnök**

**Varga Éva Teréz elnök** szóbeli előterjesztésben elmondta, hogy az óvodavezetővel egyeztetve a német nemzetiségi önkormányzat támogatná az óvodások kirándulását.

A kirándulás időpontja 2023. május 19, úti cél: Nagytevelen a babamúzeum és a tájház meglátogatása. Az önkormányzat az autóbusz költséget vállalná.

Hozzászólás nem volt, a képviselők a javaslattal egyetértettek.

A képviselő-testület 3 igen szavazattal – ellenszavazat és tartózkodás nélkül – a következő határozatot hozta:

**11/2023. (IV.27.) KNNÖ határozat**

Kup Község Német Nemzetiségi Önkormányzat Képviselő-testülete a kupi Vadrózsa Német Nemzetiségi Óvoda kirándulását támogatja. 2023. május 19-én a nagyteveli tájházba és babamúzeumba látogatnak, az autóbusz költségét a nemzetiségi önkormányzat vállalja.

A képviselő-testület felkéri az elnököt, hogy az autóbusz megrendeléséről gondoskodjon.

**Felelős:** elnök

**Határidő:** azonnal

**2.) Óvodai évzáró támogatása**

**Előadó: Varga Éva Teréz elnökhelyettes**

**Varga Éva Teréz elnök** szóbeli előterjesztésben ismertette a napirendet. Az óvodai évzáró ünnepségre 2023. június 3-án kerül sor. Hagyományaikhoz híven javasolta, hogy az „elballagók” részére vásároljanak ceruzát, füzetet, illetve a többi gyermekek részére édességet. Javasolta továbbá, hogy az óvodai dolgozók részére – megköszönve egész éves munkájukat – szerény ajándéktárgyat vásároljanak.

A képviselők a javaslattal egyetértettek, egyéb javaslat nem volt.

A képviselő-testület 3 igen szavazattal – ellenszavazat és tartózkodás nélkül – a következő határozatot hozta:

**12/2023. (IV.27.) KNNÖ határozat**

Kup Község Német Nemzetiségi Önkormányzat Képviselő-testülete elhatározza, hogy a 2023. június 3-i óvodai évzáróra a ballagó gyermekek részére ceruzát, füzetet, a többi gyermek részére édességet vásárol. Az óvodai dolgozóknak – éves munkájuk elismeréseként – szerény ajándékot vásárol.

A képviselő-testület felkéri az elnököt, hogy az évzáró ünnepségen részt vegyen, az ajándékok beszerzéséről, átadásáról gondoskodjon.

**Felelős:** elnök

**Határidő:** azonnal

3.) **Falunapi programok támogatása**

**Előadó: Varga Éva Teréz elnök**

**Varga Éva Teréz elnök** szóbeli előterjesztésben elmondta, hogy a faluban a hagyományos falunapi rendezvényre 2023. augusztus 5-én kerül sor. A képviselő-testülettel egyeztetve javasolja, hogy a falunapon nemzetiségi programok is legyenek, a német nemzetiségi önkormányzat is így aktívan részt vesz a programon.

Fellépőként a Zalaapáti Harmonika Zenekart kérnék fel, a főzésben pedig hagyományos sváb ételt főznek.

Hozzászólás nem volt, a képviselők támogatták a javaslatot.

A képviselő-testület 3 igen szavazattal – ellenszavazat és tartózkodás nélkül – a következő határozatot hozta:

**13/2023. (IV.27.) KNNÖ határozat**

Kup Község Német Nemzetiségi Önkormányzat Képviselő-testülete elhatározza, hogy a 2023. augusztus 5-i falunapi programon részt vesz, fellépőként a Zalaapáti Harmonika Zenekart hívja meg, a főzésnél sváb ételt készítenek.

A képviselő-testület felkéri az elnököt, hogy az döntésről a polgármestert értesítse.

**Felelős:** elnök

**Határidő:** azonnal

1. **Vegyes ügyek**

**Varga Éva Teréz elnök** tájékoztatta a képviselőket, hogy Kurali Mercédesz a Petőfi Sándor Gimnázium német nyelvi munkaközössége által kiírt képzőművészeti versenyen 3. helyezést ért el. Javasolta, hogy fejezzék ki gratulációjukat, elismerésüket a versenyzőnek.

Kup község Német Nemzetiségi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**14/2023. (IV.27.) KNNÖ határozat**

Kup Község Német Nemzetiségi Önkormányzat Képviselő-testülete gratulációját fejezi ki Kurali Mercédesznek, a Petőfi Sándor Gimnázium német nyelvi munkaközössége által kiírt képzőművészeti versenyen elért 3. helyezéshez.

A képviselő-testület felkéri az elnököt, hogy a gratulációt adja át a díjazottnak.

**Felelős:** elnök

**Határidő:** azonnal

A döntéseket követően Varga Éva Teréz elnök tájékoztatta a képviselő-testületet, hogy döntés született a 2023. évi feladatalapú támogatásokról, 616.304 Ft támogatást kapnak.

Több napirend nem volt, az elnök a képviselő-testület ülését 11.00 órakor bezárta.

k.m.f.

Varga Éva Teréz Tomojzerné Bartalos Ibolya

elnök jegyzőkönyv hitelesítő